147. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ  ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/6386 της 14/22 Σεπτ. 1987 (ΦΕΚ Β΄ 520) Προσαρμογή των Κλάδων και θέσεων ΔΠ και Βοηθητικού Προσωπικού των ΤΕΙ στις διατάξεις του Προσοντολογίου – Κλαδολογίου. 148. ΠΡΟΕΔΡΙΚΟ Δ/ΓΜΑ υπ’ αριθ. 466 της 26 Νοεμ. /8 Δεκ. 1987 (ΦΕΚ Α΄ 216) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τα «Τεχνολογικά Εκπαιδευτικά Ιδρύματα (ΤΕΙ)». Έχοντας υπόψη: 1.Τις διατάξεις της παρ. 3 του άρθρ. 19 και της παρ. 3 του άρθρ. 18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ 23 Α΄). 2.Τις διατάξεις της παρ. 5 του άρθρ. 24 του Νόμ. 1558/1985 «Κυβέρνηση και κυβερνητικά όργανα» (ΦΕΚ 137 Α΄). 3.Την 2389/13.2.87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 Β΄). 4.Την Η/1022/16.2.1987 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «Αρμοδιότητες Υφυπουργών ΥΠΕΠΘ» (ΦΕΚ Β΄ 84). 5.Την 477/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Περιβάλλοντος, Χωροταξίας και Δημοσίων Έργων και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων σύμφω να με τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των που εκδίδονται σε εκτέλεσή του, για έργα που εκτελούνται από τα Τεχνολογικά Εκπαιδευτικά Ιδρύματα (ΤΕΙ) είναι ο Υπουργός Εθνικής Παιδείας και Θρησκευμάτων, το Συμβούλιο των ΤΕΙ, η Τεχνική τους υπηρεσία ή τα εξουσιοδοτημένα όργανα σύμφωνα με τις εκάστοτε ισχύουσες οργανωτικές διατάξεις των ΤΕΙ και όπως ειδικότερα ορίζεται στα επόμενα άρθρα. Διευθύνουσα ΥπηρεσίαΠροϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή Επιβλέπουσα Υπηρεσία» είναι η Τεχνική Υπηρεσία του ΤΕΙ, επικουρουμένη από το Τεχνικό εκπαιδευτικό προσωπικό του ΤΕΙ. β)«Προϊσταμένη Αρχή» η Εποπτεύουσα Αρχή» είναι το Συμβούλιο του ΤΕΙ. Τεχνικό Συμβούλιο Άρθρ.3.-Τεχνικό Συμβούλιο είναι το Τεχνικό Συμβούλιο που συνιστάται με το άρθρ. 1 της ΣΤ 5/3/15/1/1985 απόφασης των Υπουργών Προεδρίας της Κυβέρνησης και Εθνικής Παιδείας και Θρησκευμάτων «Σύσταση, σύνθεση και ανασύνθεση συλλογικών οργάνων αρμοδιότητας ΥΠ.Ε.Π.Θ.» (ΦΕΚ 67 Β΄). (Αντί για τη σελ. 516,57781) Σελ. 516,57781(α) 602 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.144-148 Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για τα έργα που αφορά το παρόν δ/γμα, εγκρίνονται από το Συμβούλιο του ΤΕΙ ύστερα από γνώμη του Τεχνικού του Συμβουλίου. Παρεκκλίσεις-Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων των ΤΕΙ, οι παρεκκλίσεις αυτές εγκρίνονται από το Συμβούλιο του ΤΕΙ ύστερα από γνώμη του Τεχνικού του Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, εγκρίνονται με κοινή απόφαση των Υπουργών Εθνικής Παιδείας και Θρησκευμάτων και Περιβάλλοντος, Χωροταξίας και Δημοσίων Έργων. Αιτήσεις Θεραπείας Άρθρ.6.-1.Επί των αιτήσεων θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ. 1418/84 αποφασίζει ο Υπουργός Εθνικής Παιδείας και Θρησκευμάτων μετά από γνώμη του Τεχνικού Συμβουλίου της Κεντρικής Υπηρεσίας του Υπουργείου Εθνικής Παιδείας και Θρησκευμάτων. 2.Οι αιτήσεις θεραπείας απευθύνονται στον Υπουργό Εθνικής Παιδείας και Θρησκευμάτων χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται από τον ανάδοχο και στην υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. Τελικές Διατάξεις Άρθρ.7.-1.Στα έργα των ΤΕΙ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.8.-Η ισχύς του δ/τος αυτού αρχίζει από τη δημοσίευση του στην Εφημερίδα της Κυβερνήσεως. Σελ. 516,57782(α) Τεύχος ΙΑ-Ι-3 Σελ. 84